Cintaine Schutte, gebore 8 Julie 1987, in Pretoria is ŉ Suid-Afrikaanse aktrise en vervaardiger wat veral bekend is vir haar rol in die kykNET-reeks, Fynskrif (2018), die komediereeks Phil 101, die rolprente Hum (2016) en Knysna (2014). Aanvanklik wou Cintaine ŉ oorbruggingsjaar na haar skoolloopbaan doen, danksy haar drama-onderwyser wat met haar ouers gaan gesels het om haar potensiaal met hulle te bespreek, het sy daarteen besluit en ingeskryf vir BA Drama vir die volgende jaar. Cintaine se ma het haar van kleins af geleer om dinge in haar omgewing te waar te neem, iets waarvoor sy vandag dankbaar is vir haar beroep as aktrise. Sy het haar BA-honneursgraad in drama aan die Universiteit van Stellenbosch verwerf. Haar honneursgraad het sy in toneelspel gedoen en dit het behels dat sy saam met die vierdejaarstudente kon speel op die verhoog as deel van haar studies se praktiese module. Ná haar studies het sy haar eerste professionele teaterproduksie gekry deur ŉ kennis, Tara Notcutt, wat sy by die Universiteit van Kaapstad ontmoet het.